ಲಸಿಕೆ ಪಡೆದವ್ರಿಗೆ ಏನೇನೋ ಆಗುತ್ತೆ ಅಂತಾ ಸುಳ್ಳು ಸುದ್ದಿ: 4 ವದಂತಿಗೂ ಅಮೆರಿಕಾ ವೈದ್ಯ ಉತ್ತರ ಕೊರೊನಾ ಲಸಿಕೆ ತೆಗೆದುಕೊಂಡರೆ ಹಾಗಾಗುತ್ತೆ ಹೀಗಾಗುತ್ತೆ ಅಂತ ಅನೇಕ ಮಂದಿ ಸುಳ್ಳು ಸುದ್ದಿಗಳನ್ನ ಹಬ್ಬಿಸಿ ಜನರಲ್ಲಿ ಆತಂಕ ಮೂಡಿಸುತ್ತಿದ್ದಾರೆ. ಇಂಥ ವದಂತಿಗಳನ್ನ ತಜ್ಞರು ಅಲ್ಲಗಳೆಯುತ್ತೇ ಬಂದಿದ್ದಾರೆ. ಮೊನ್ನೆ ನೊಬೆಲ್ ಪ್ರಶಸ್ತಿ ವಿಜೇತ ಲೂಕ್ ಮೊಂಟಾಗ್ನಿಯರ್ ಎಂಬವರು ಕೊರೊನಾ ಲಸಿಕೆ ಪಡೆದ ಎರಡು ವರ್ಷಗಳಲ್ಲಿ ವ್ಯಕ್ತಿ ಸಾವನ್ನಪ್ಪುತ್ತಾನೆ ಅಂತ ಹೇಳಿಕೆ ನೀಡಿದ್ದಾರೆಂಬ ವದಂತಿ ವೈರಲ್ ಆಗಿತ್ತು. ಆದ್ರೆ ಇದು ಸುಳ್ಳು ಸುದ್ದಿ. ಲೂಕ್ ಮೊಂಟಾಗ್ನಿಯರ್ ಈ ಹಿಂದೆ ವ್ಯಾಕ್ಸಿನೇಷನ್ಗೆ ವಿರುದ್ಧವಾದ ಹೇಳಿಕೆಗಳನ್ನ ನೀಡಿದ್ದಾರಾದ್ರೂ, ಲಸಿಕೆ ಪಡೆದವರೆಲ್ಲಾ ಸಾವನ್ನಪ್ಪುತ್ತಾರೆ ಎಂಬ ಹೇಳಿಕೆಯನ್ನ ಅವರು ನೀಡಿಲ್ಲ ಅಂತ ಭಾರತ ಸರ್ಕಾರ ಈಗಾಗಲೇ ಸ್ಪಷ್ಟನೆ ನೀಡಿದೆ. ಈಗ ಅಮೆರಿಕಾದ ಖ್ಯಾತ ವೈದ್ಯ, ಯೂನಿವರ್ಸಿಟಿ ಆಫ್ ಮೇರಿಲ್ಯಾಂಡ್ನ ಸಾಂಕ್ರಾಮಿಕ ರೋಗ ವಿಭಾಗದ ಮುಖ್ಯಸ್ಥ ಫಹೀಮ್ ಯೂನಸ್ ಕೂಡ ವೈರಲ್ ಆದ ನಾಲ್ಕು ಹೇಳಿಕೆಗಳ ಬಗ್ಗೆ ಸ್ಪಷ್ಟನೆ ಕೊಟ್ಟಿದ್ದು ಲಸಿಕೆ ಬಗೆಗಿನ ತಪ್ಪು ತಿಳುವಳಿಕೆಗಳಿಗೆ ಬ್ರೇಕ್ ಹಾಕಿದ್ದಾರೆ.ಕೋವಿಡ್ ಕುರಿತ ಎಲ್ಲಾ ಲೇಟೆಸ್ಟ್ ಅಪ್ಡೇಟ್ಸ್ ಓದಿ ಹೇಳಿಕೆ 1: ಯಾವುದೇ ವ್ಯಕ್ತಿ ಕೊರೊನಾ ಲಸಿಕೆ ಪಡೆದ 2 ವರ್ಷದಲ್ಲಿ ಸಾವನ್ನಪ್ಪುತ್ತಾನೆ ತಪ್ಪು. ಅಸಲಿಗೆ ಅವರುಲೂಕ್ ಮೊಂಟಾಗ್ನಿಯರ್ ಈ ಹೇಳಿಕೆಯನ್ನೇ ಕೊಟ್ಟಿಲ್ಲ. ಹೇಳಿಕೆ 2: ಕೊರೊನಾ ಸಾಂಕ್ರಾಮಿಕ ಸ್ಫೋಟಗೊಂಡಿದೆ ತಪ್ಪು. ಅಮೆರಿಕಾದಲ್ಲಿ ಮಾರ್ಚ್ನಿಂದ ಮೇವರೆಗೆಕೊರೊನಾ ಲಸಿಕೆ ವಿತರಣೆ ಶುರುವಾದ ಮೇಲೆ 70 ಸಾವಿರ ಮಂದಿ ಸಾವನ್ನಪ್ಪಿದ್ದಾರೆ. ಆದ್ರೆ ವ್ಯಾಕ್ಸಿನೇಷನ್ಗೂ ಮುನ್ನ 3 ತಿಂಗಳಲ್ಲಿ 2 ಲಕ್ಷದ 50 ಸಾವಿರ ಜನ ಮೃತಪಟ್ಟಿದ್ದಾರೆ. ಹೇಳಿಕೆ 3: ಲಸಿಕೆ ನೀಡುತ್ತಿರುವುದರಿಂದ ಕೊರೊನಾ ರೂಪಾಂತರ ಹೆಚ್ಚುತ್ತಿದೆ ತಪ್ಪು. ಇಂಗ್ಲೆಂಡ್, ಅಮೆರಿಕಾ, ದಕ್ಷಿಣ ಆಫ್ರಿಕಾ, ಬ್ರೆಜಿಲ್, ಭಾರತ ಮುಂತಾದ ಕಡೆ ದೊಡ್ಡ ಮಟ್ಟದಲ್ಲಿ ವ್ಯಾಕ್ಸಿನೇಷನ್ ಆರಂಭಿಸುವ ಮುನ್ನವೇ ಕೊರೊನಾದ ಎಲ್ಲಾ ಪ್ರಮುಖ ರೂಪಾಂತರಿ ತಳಿಗಳು ಕಾಣಿಸಿಕೊಂಡಿದ್ದವು. ವ್ಯಾಕ್ಸಿನೇಷನ್ ಶುರು ಮಾಡಿದ ನಂತರ ಅವು ಕಾಣಿಸಿಕೊಂಡಿದ್ದಲ್ಲ. ವೈರಸ್ ಹರಡುತ್ತಿರುವಾಗ ವ್ಯಾಕ್ಸಿನೇಷನ್ ಮಾಡೋದ್ರಿಂದ ಸೋಂಕು ಹರಡುವಿಕೆ ಕೊನೆಯಾಗುತ್ತದೆ, ಅದರಿಂದ ರೂಪಾಂತರಿ ವೈರಸ್ನ ರಿಸ್ಕ್ ಕೊನೆಯಾಗುತ್ತದೆ. ಹೇಳಿಕೆ 4: ಲಸಿಕೆಯಿಂದ ಪ್ರತಿಕಾಯ ಅವಲಂಬಿತ ವರ್ಧನೆ Antibody dependent enhancement ಎಡಿಇಗೆ ಕಾರಣವಾಗುತ್ತದೆ. ತಪ್ಪು: ಎಡಿಇ ಅನ್ನು ಪ್ರಾಣಿಗಳಲ್ಲಿ ಹಾಗೂ ಮಾನವರಲ್ಲಿ ನಡೆಸಲಾದ ಕ್ಲೀನಿಕಲ್ ಪ್ರಯೋಗದ ವೇಳೆ ಚೆನ್ನಾಗಿ ಅಧ್ಯಯನ ಮಾಡಲಾಗಿದೆ. ಅಂಥ ಯಾವುದೇ ಪ್ರಕರಣಗಳು ಕಂಡುಬಂದಿಲ್ಲ.1.70 ಕೋಟಿಗೂ ಅಧಿಕ ಜನರಿಗೆ ಲಸಿಕೆ ಹಾಕಿದರೂ, ನಾವು ಇನ್ನೂ ಎಡಿಇಯನ್ನು ಎದುರಿಸಿಲ್ಲ.